Ալեքսանդր Նևսկի տաճար (Եկատերինբուրգ)

Ալեքսանդր Նևսկի  տաճար (), Եկատերինբուրգում գործող ուղղափառ եկեղեցի, որը գտնվում է Նովո Տիխվինսկի մենաստանում։

## Պատմություն
Տաճարի հիմքերը գցվել են 1838 թվականի հունիսի 26-ին և հիմնադրման պահից Սինոդի հրամանով նրան տրվել է աթոռանիստ տաճարի կարգավիճակ։ Կառուցվել է կլասիցիզմի ոճով, ճարտարապետ Միխայիլ Մալախովի կողմից 1848 թվականին։ Գլխավոր տաճարն օծվել է 1852 թվականի սեպտեմբերի 21-ին, այն կառուցվել է ի պատիվ մեծ իշխան Ալեքսանդր Նևսկու։ Ձախ կողմի մատուռն օծվել է 1853 թվականի հունիսի 8-ին և կոչվել ի պատիվ Նիկոլայ Հրաշագործի։ 1854 թվականի մայիսի 23-ին օծվել է աջ կողմի մատուռը և կոչվել Քրիստոսի հարության պատվին։ Զանգակատան աշտարակի վրա տեղադրվել է միայն մեկ փոքրիկ զանգ։   

1909 թվականին, վանքի 100-ամյակի կապակցությամբ, եկեղեցու հատակը ծածկվել է թուջե սալերով, իսկ պատերը նկարազարդվել են դասական տեսարանների պատկերներով։

Դասական նկարների նոր միաշարք պատկերակները փոխարինվել են զոհասեղանի նախկին, համեստ միջնորմներին։

1921 թվականին Նովո Տիխվինյան վանական համալիրի փակումից հետո, տաճարը դարձել է ծխական, իսկ 1930 թվականին այն փակվել է։ Նույն թվականին քանդվել է տաճարի շուրջը տեղակայված դեռևս 18-րդ դարից գործող գերեզմանատունը։ 1942 թվականին տաճարը կապիտալ վերակառուցվել է` հետագայում որպես ռազմական պահեստ օգտագործելու նպատակով։ 1961 թվականից տաճարի շինությունը օգտագործվել է որպես գավառագիտական թանգարանի ֆոնդերի պահեստարան։
  
1991 թվականին ուղղափառ համայնքը պահանջել է տաճարը վերադարձնել Ռուսական եկեղեցուն։ Հանձնման վերաբերյալ որոշումը կայացվել է 1991 թվականի սեպտեմբերի 10-ին` շուրջ մեկ ամիս տևած հացադուլից հետո։ 1992 թվականին տաճարին է վերադարձվել առաջին հարկը և ծխական համայնքի կողմից սկսվել են պաշտամունքի ծառայություններ իրականացվել, իսկ 1994 թվականից տաճարը նորից դարձել է վանքապատկան։ Նույն թվականից Հովնան Պրեդտեչենսկու մայր տաճարից հանդիսավորապես տեղափոխվել է Սուրբ Աստվածածնի Տիխվինյան սրբապատկերների տեղական ցուցակը։ 
  
Ներկայումս տաճարը ամբողջությամբ հանձնվել է Եկատերինբուրգյան թեմին և իրականացվել շինության ամբողջական վերակառուցում։ Տաճարն օծվել է 2013 թվականի մայիսի 19-ին ՌՊԵ-ի պատրիարք Կիրիլի կողմից։

## Ճարտարապետություն
Հինգ գմբեթավոր տաճարն ունի քառակուսի հատակագիծ՝ արևելյան կողմում մեծ աբսիդի ելուստներով, հարավային և հյուսիսային կողմերում՝ երկու սյունասրահով։ Շինության արևմտյան մասում կառուցվել է զանգակատուն։ Ներսից կառույցը չորս վեցանկյուն սյուներով բաժանված է հինգ մասի և աչքի է ընկնում լավ ակուստիկայով։

Տաճարը զարդարված է հարթ վերնաճակատներով մեծ վեց սյունանոց սյունասրահներով։ Տաճարի սյունասրահների հետևում գտնվող պատը և հիմնական հատվածի անկյունները զարդարված են կորնթյան որմնասյուներով։ Ճարտարապետական ​​կառուցվածքն առանձնանում է շենքի, զանգակատան և գմբեթների ծավալների համամասնությունների հստակությամբ։


Собор Александра Невского Екатеринбург 33.JPG
Novo-Tikhvinsky Monastery (March 2023) - 1.jpg
Собор Александра Невского Ново-Тихвинского монастыря 4.JPG
Alexander Nevsky Cathedral (Yekaterinburg) - 1.jpeg
Alexander Nevsky Cathedral (Yekaterinburg) - 6.jpeg
Alexander Nevsky Cathedral (Yekaterinburg) - 9.jpeg
Собор Александра Невского Ново-Тихвинского монастыря 3.JPG
Собор Александра Невского Ново-Тихвинского монастыря 2.JPG


## Ծանոթագրություններ

Կատեգորիա:1854 հիմնադրումներ
Կատեգորիա:Ռուսաստանի տաճարներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Եկատերինբուրգի շենքեր և կառույցներ